CINNEADH Uimh. 1/2022 ÓN gCOISTE SPEISIALAITHE TRÁDÁLA AE-RA UM CHOMHAR CUSTAIM AGUS UM RIALACHA TIONSCNAIMH

an 17 Deireadh Fómhair 2022

a bhaineann leis an nós imeachta um chomhairliúchán i gcás ina ndiúltaítear cóir fhabhrach taraife faoin Chomhaontú Trádála agus Comhair idir an tAontas Eorpach agus an Comhphobal Eorpach do Fhuinneamh Adamhach, de pháirt, agus Ríocht Aontaithe na Breataine Móire agus Thuaisceart Éireann, den pháirt eile [2022/2064]

TÁ AN COISTE SPEISIALAITHE TRÁDÁLA UM CHOMHAR CUSTAIM AGUS UM RIALACHA TIONSCNAIMH,

Ag féachaint don Chomhaontú Trádála agus Comhair idir an tAontas Eorpach agus an Comhphobal Eorpach do Fhuinneamh Adamhach, de pháirt, agus Ríocht Aontaithe na Breataine Móire agus Thuaisceart Éireann, den pháirt eile, agus go háirithe Airteagal 63(3) de a bhaineann le nós imeachta um chomhairliúchán a bhunú i gcás ina ndiúltaítear cóir fhabhrach taraife,

De bharr an mhéid seo a leanas:

(1) An Comhaontú Trádála agus Comhair idir an tAontas Eorpach agus an Comhphobal Eorpach do Fhuinneamh Adamhach, de pháirt, agus Ríocht Aontaithe na Breataine Móire agus Thuaisceart Éireann, den pháirt eile (1) (“an Comhaontú”), tugadh i gcrích é le Cinneadh (AE) 2021/689 ón gComhairle (2) agus tháinig sé i bhfeidhm an 1 Bealtaine 2021.

(2) Le hAirteagal 121(2), pointe (d), den Chomhaontú, déantar foráil gur féidir leis an gCoiste Speisialaithe Trádála um Chomhar Custaim agus um Rialacha Tionscnaimh (“an Coiste”) cinntí nó moltaí a ghlacadh maidir leis an nós imeachta um chomhairliúchán a bhunaítear le hAirteagal 63(3) den Chomhaontú.

(3) Nuair a dtugann údarás custaim an Pháirtí allmhairiúcháin fógra d’údarás custaim an Pháirtí onnmhairiúcháin go bhfuil sé beartaithe aige an chóir fhabhrach taraife a dhiúltú tar éis dó tuairim an Pháirtí onnmhairiúcháin a fháil lena ndeimhnítear tionscnamh an táirge, déantar foráil le hAirteagal 63(3) den Chomhaontú go reáchtálfar comhairliúcháin arna iarraidh sin do cheachtar den dá Pháirtí laistigh de 3 mhí ó dháta an fhógra sin, agus féadfar iad a reáchtáil i gcomhréir leis an nós imeachta arna leagan síos ag an gCoiste.

(4) I gcomhréir le hAirteagal 63(3) den Chomhaontú, tá nós imeachta do chomhairliúcháin le leagan síos chun comhaontú idir na páirtithe a éascú i gcás ina ndiúltaítear cóireáil fhabhrach taraife d’ainneoin thuairim an Pháirtí onnmhairiúcháin lena ndeimhnítear tionscnamh an táirge,

TAR ÉIS AN CINNEADH SEO A GHLACADH:

Airteagal 1 Reáchtálfar an comhairliúchán dá dtagraítear in Airteagal 63(3) den Chomhaontú Trádála agus Comhair idir an tAontas Eorpach agus an Comhphobal Eorpach do Fhuinneamh Adamhach, de pháirt, agus Ríocht Aontaithe na Breataine Móire agus Thuaisceart Éireann, den pháirt eile, i gcomhréir leis an nós imeachta do chomhairliúcháin a leagtar amach san Iarscríbhinn a ghabhann leis an gCinneadh seo.

Airteagal 2 Tiocfaidh an Cinneadh seo i bhfeidhm ar dháta a ghlactha. Beidh feidhm aige ón lá céanna.

Arna dhéanamh sa Bhruiséil, an 17 Deireadh Fómhair 2022. Thar ceann an Choiste Speisialaithe Trádála Na Comhchathaoirligh Fernando PERREAU DE PINNINCK Peter KOVACS Oliver HAYDON

(1) IO L 149, 30.4.2021, lch. 10.

(2) Cinneadh (AE) 2021/689 ón gComhairle an 29 Aibreán 2021 maidir le tabhairt i gcrích, thar ceann an Aontais, an Chomhaontaithe Trádála agus Comhair idir an tAontas Eorpach agus an Comhphobal Eorpach do Fhuinneamh Adamhach, de pháirt, agus Ríocht Aontaithe na Breataine Móire agus Thuaisceart Éireann, den pháirt eile, agus an Chomhaontaithe idir an tAontas Eorpach agus Ríocht Aontaithe na Breataine Móire agus Thuaisceart Éireann a bhaineann le nósanna imeachta slándála le haghaidh malartú agus cosaint faisnéise rúnaicmithe (IO L 149, 30.4.2021, lch. 2).